Hvernig mætir grunnskólinn þörfum nemenda með lestrarerfiðleika ? Jóhanna Lovísa Gísladóttir , sérkennari ( jlg1@simnet.is ) Megindleg rannsókn þar sem annars vegar var skoðað hvernig grunnskólakennarar skipuleggja lestrarkennslu nemenda með lestrarerfiðleika og hins vegar var skoðuð afstaða foreldra barna með lestrarerfiðleika til kennslunnar . Þátttakendur í rannsókninni voru umsjónarkennarar í 1. - 7. bekk í 19 grunnskólum á landinu og foreldrar nemenda með lestrarerfiðleika í 3. , 5. og 7. bekk í sömu skólum . Margir kennarar telja sig ekki hafa nægjanlega þekkingu á lestrarerfiðleikum og finnst vanta tíma í faglega umræðu við samstarfsfólk sökum álags í starfi . Samstarf um menningu , mál og læsi í FellahverfiEster Helga Líneyjardóttir , deildarstjóri samþætts skóla - og frístundastarfs í Fellaskóla ( ester.helga.lineyjardottir@reykjavik.is ) , Nichole Leigh Mosty , skólastjóri leikskólanum Ösp ( nichole.leigh.mosty@reykjavik.is ) og Sólveig Þórarinsdóttir , aðstoðarleikskólastjóri leikskólanum Ösp ( solveig.thorarinsdottir@reykjavik.is ) Verkefnið Okkar mál – samstarf um menningu , mál og læsi í Fellahverfi hefur það að markmiði að auka samstarf skóla í Fellahverfi og stofnana í Breiðholti með það að leiðarljósi að efla félagslegan jöfnuð , námsárangur og vellíðan barna í hverfinu . Í erindinu verður greint frá vinnu við áætlanir um mál og læsi , samstarfsáætlun leik - og grunnskóla , samþættu skóla - og frístundastarfi og völdum verkefnum gerð skil . Fjallað verður sérstaklega um heimalánspoka , svæðisflæði , íslenskukennslu fyrir foreldra , KPALS og sumarlestur . Samstarfsaðilar í Okkar máls verkefninu eru Fellaskóli , Leikskólinn Holt , Leikskólinn Ösp , Menntavísindasvið Háskóla Íslands , skóla - og frístundasvið Reykjavíkur og Þjónustumiðstöð Breiðholts . Verkefnið hefur notið stuðnings samstarfsaðila og skóla - og frístundaráðs Reykjavíkur . Það hlaut hvatningarverðlaun ráðsins í maí 2013 og viðurkenninguna Orðsporið í febrúar 2014 .